God het ons lief. Kan mense nou doen wat hulle wil?
Baie mense voel dat die enigste belangrike boodskap van die Christendom is dat God ons liefhet. Ek vra egter of hierdie boodskap mense dan nie lei om te doen wat hulle wil nie.
Die antwoord op jou vraag word in Rom 6:13-19 vasgevang: “Julle is betrokke in ’n geestelike oorlog. Moenie langer julle liggaamlike vermoëns as wapens van ongeregtigheid vir die sonde beskikbaar stel nie, maar stel julleself voortdurend vir God beskikbaar omdat julle uit die dood weer lewendig geword het. Stel al julle liggaamlike vermoëns as wapens van geregtigheid tot God se beskikking. (v 13-14). Ons leef heilige lewens tot God se eer, veral noudat ons op grond van Sy Genade gered is.
Om God te gehoorsaam of ongehoorsaam aan Hom te wees, het gevolge – ons lees in vers 16 die volgende: “Besef julle nie dat dit waarvoor ’n mens jou as slaaf beskikbaar stel, jou baas word nie? Jy kan die sonde kies en daarmee saam die dood, of jy kan kies om God te gehoorsaam en volgens Sy Wil te lewe.”